Tlačová správa, Nitra, 21/4/2022

Včerajšie riadne Valné zhromaždenie Slovenskej asociácie motoristického športu SAMŠ znovu-zvolilo na ďalšie štvorročné volebné obdobie do svojho čela Dušana Kobliška (61). Vo vedení národnej asociácie to už bude jeho piate volebné obdobie a v súčasnosti zastáva aj post prezidenta športovej komisie pre preteky automobilov do vrchu v medzinárodnej automobilovej federácii FIA.

Hlavným cieľom nasledujúceho mandátu bude práca s mládežou, príprava štátnej reprezentácie na svetové hry motoristického športu FIA Games 2022 a zmena externej komunikácie asociácie.

Valné zhromaždenie potvrdilo do funkcií aj viceprezidentov Borisa Kočergina a Vladimíra Bánociho. S dvomi zmenami bude pacovať aj desaťčlenný Výkonný výbor.